মহাপুৰুষ মাধৱদেৱে ঐতিহাসিক বৰপেটা সত্ৰ স্থাপন কৰিছিল আৰু এই সত্ৰৰ মূল কীৰ্তন ঘৰত নাৰীৰ প্ৰৱেশত নিষেধাজ্ঞা আছে| এই নিষেধাজ্ঞা সম্পৰ্কত ১৯১৯ চনৰ পৰা যুক্তিযুক্ততা সন্দৰ্ভত প্ৰশ্ন উত্থাপন হৈ আহিছে আৰু শেহতীয়াভাৱে এই স্পৰ্শকাতৰ বিষয়টো বিশেষভাৱে চৰ্চিত হৈছে| মূল কীৰ্তন ঘৰত মহিলাৰ প্ৰৱেশ নিষেধ কৰা কাৰ্যই একাংশ মহিলাক প্ৰতিবাদী হবলৈ বাধ্য কৰিছে| কাৰণ বিষয়টোৱে আত্মসন্মানত আঘাত হনাটো অনুভৱ কৰিছে| যদিও এই বিষয়টোৰ ক্ষেত্ৰত দীৰ্ঘ সময় চৰ্চা হৈ আছে, সপক্ষে-বিপক্ষে যুক্তিৰ অৱতাৰণা হৈছে, কিন্তু নিষেধাজ্ঞাৰ ক্ষেত্ৰত পৰিৱৰ্তন হোৱা নাই| বৰপেটা সত্ৰৰ মূল কীৰ্তন ঘৰত মহিলাৰ প্ৰবেশৰ নিষেধৰ আঁৰৰ কথা বৰপেটা সত্ৰৰ মূল কীৰ্তন ঘৰত মহিলাৰ প্ৰবেশৰ নিষেধক পৰম্পৰাগত ভাৱে মানি আহিছে| মহাপুৰুষ মাধৱদেৱে মহিলাৰ প্ৰৱেশত নিষেধাজ্ঞা আৰোপ কৰা বুলি কোৱা হয় আৰু সেই নিষেধাজ্ঞাকে সত্ৰ পৰিচালনা সমিতিয়ে বাহাল ৰাখিছে| বৰপেটা সত্ৰৰ ভক্ত সকল উদাসীন কাৰণে মহিলাৰ প্ৰৱেশ নিষেধ কৰিছিল যাতে ভকত সকলৰ কাম কাজত বাধা নহয়| আনহাতে পুষ্পিতা হোৱাৰ আগতে ছোৱালীয়ে আৰু বিয়াৰ পিছত দৰা-কইনা শৰণ লোৱাৰ সময়ত কীৰ্তন ঘৰত প্ৰবেশত বাধা নাই| বৰপেটাৰ কীৰ্তন ঘৰত নাৰীৰ প্ৰৱেশ নিষেধৰ সন্দৰ্ভত ছ ’ চিয়েল মিডিয়াত বিষয়টোক কেন্দ্ৰ কৰি বিশেষ ভাৱে চৰ্চা হোৱা কাৰণে যোৱা সাত আগষ্টত বৰপেটা সত্ৰ পৰিচালনা সমিতেয়ে ৰাজহুৱা সভাৰ আহ্বান কৰিছিল আৰু উপস্থিত সকলে সপক্ষে-বিপক্ষে মতামত দিছিল| আনহাতে, সত্ৰ পৰিচালনা সমিতিয়ে নিষেধাজ্ঞা বাহাল ৰাখে আৰু অৰ্থ একেই ৰাখি ‘ মহিলাৰ প্ৰবেশ নিষেধ ’ ৰ সলনি ‘ পূৰ্ব পৰম্পৰা অনুসৰি মূল কীৰ্তন ঘৰত মহিলাই প্ৰৱেশ নকৰে বুলি লিখাৰ সিদ্ধান্ত কৰে| সত্ৰ পৰিচালনা সমিতিয়ে নিষেধাজ্ঞাৰ সপক্ষে কোৱাসকলৰ বক্তব্যক অগ্ৰাধিকাৰ দিছে| উক্ত সভাত একাংশ মহিলাই দৃঢ়তাৰে কয় যে কোনোবা মহিলাই মূল কীৰ্তন ঘৰত প্ৰৱেশ কৰিব বিচাৰিলে বাধা দিব| বৰপেটাৰ মূল কীৰ্তন ঘৰত মহিলাৰ প্ৰৱেশ নিষেধৰ বিষয়টো পৰম্পৰা অনুসৰিহে পালন কৰি আহিছে| মহাপুৰুষ মাধৱদেৱে কৈছিল অৰ্থাৎ গুৰুৱে কোৱা কাৰণে ভংগ কৰিব বিচৰা নাই| বিষয়টো বৰ্তমান সময়ত প্ৰাসংগিক হয় নে নহয় যুক্তিৰে বিশ্লেষণ কৰিবলৈ যেন সত্ৰ পৰিচালনা সমিতি আগ্ৰহী নহয়| সাধাৰণতে যিসকলৰ ধৰ্মীয় দিশৰ প্ৰতি গভীৰ অনুৰাগ থাকে তেওঁলোকে যুক্তিৰে বিচাৰ কৰিব নিবিচাৰে| বৰপেটা সত্ৰৰ মূল ঐতিহ্য আৰু বৈশিষ্ট কি?